《谢叶秀才惠书自言能书大字来书作小字甚工》
宋代·王洋

大字韦将军，小字徐开府。
惠我数百言，字字了今古。
江山得何助，文采乃如许。
莫羞无稻粱，鸿飞自高举。

作者简介：（1087—1154）宋楚州山阳人，字元渤。王资深子。徽宗宣和六年进士。高宗绍兴初诏试馆职，历秘书省正字、校书郎、守起居舍人，擢知制诰。十年以权发遣吉州换邵武军。洪皓使金归，人无敢过其居，洋独与往来，为人诬告与闻洪皓欺世飞语，以直徽猷阁出知饶州。寓居信州，有荷花水木之趣，因号王南池。善诗文，其诗极意镂刻，文章以温雅见长。有《东牟集》。